
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1590 

"" ~~ 10 Αυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Υπερωριακή εργασία διοικητικού και εργατοτεχνικού 
προσωπικού με σχέση εργασίας ιδιωτικού δικαίου 

του ΙΚΑ. 1 

Καθορισμός τελών έκδοσης αδειών κυνηγίου για το 

κυνηγετικό έτος 1999-2000. 2 

Καθορισμός ετήσιας συνδρομής των κυνηγών 
στους Κυνηγετικούς Συλλόγους, διάθεση εσό¬ 
δων υπέρ φυλάκων Θήρας και ρύθμισης λοιπών 

θεμάτων. 3 

Δικαιολογητικά και διαδικασία για την έκδοση άδειας 

κυνηγίου. 4 

Καθορισμός εισφοράς από κυνηγούς για φιλοθηρα- 

ματικούς σκοπούς. 5 

Τροποποίηση των 33469/7.4.99, 33471/16.4.99 και 
33463/5.5.99 Αποφάσεων Υπουργού Εργασίας και 

Κοινών. Ασφαλίσεων. 6 

Έγκριση ειδικού προγράμματος Ολοκληρωμένης Πα¬ 
ρέμβασης για ανέργους προερχόμενους από την 

επιχείρηση ΚΟΡΤΑΓΚΑ.Ε. 7 

Ανασυγκρότηση Συμβουλίου Σωφρονιστικών Υποθέ¬ 
σεων. 8 


ΑΠΟΦΑΣΕΙ Σ 

Αριθ. 2/50730/0022 (1) 

Υπερωριακή εργασία διοικητικού και εργατοτεχνικού 
προσωπικού με σχέση εργασίας ιδιωτικού δικαίου του 
ΙΚΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2470/97 (ΦΕΚ40/Α/21.3.97 «Ανα¬ 
μόρφωση μισθολογίου προσωπικού της Δημ. Διοίκησης 
και άλλες διατάξεις», όπως τροποποιήθηκε με το άρθρο 
15 του Ν. 2592/98 (ΦΕΚ57/Α/18.3.98) και το άρθρο ΙΟτου 
Ν. 2606/98. 

2. Την 2/13071/0022/18.5.99 εγκύκλιο του Υπουργείου 


Οικονομικών «υπερωριακή απασχόληση προσωπικού με 
σχέση εργασίας ιδ. δικαίου». 

3. Το γεγονός ότι έχουν εκδοθεί οι σχετικές αποφάσεις 
κατ’ εφαρμογή της εργατικής Νομοθεσίας από την αρμό¬ 
δια Δ/νση Επιθεώρησης Εργασίας της οικείας Νομαρ¬ 
χίας. 

4. Την ανάγκη υπερωριακής απασχόλησης διοικητικού 
και εργατοτεχνικού προσωπικού με σχέση εργασίας ιδ. 
δικαίου του ΙΚΑ για την κάλυψη της απασχόλησης των 
υπαλλήλων στις Υπηρεσίες 24ώρου βάσεως (Νοσοκο¬ 
μεία, ΣΑΒ) του Γραφείου Διοικητή, για τον έλεγχο των ανε¬ 
ξέλεγκτων επιχειρήσεων, σημειωμάτων της ΕΥΠΕΕ, την 
εκκαθάριση των οικοδομικών έργων, τη λήψη αναγκαστι¬ 
κών μέτρων, την ενημέρωση των μητρώων ΕΜΑΕΣ-ΑΜΚΑ 
με την απογραφή των παλαιών συντ/χων κλπ. 

5. Το γεγονός ότι η δαπάνη που προκαλείται με την από¬ 
φαση αυτή ανέρχεται στο ποσό των τριάντα εκατομμυ¬ 
ρίων διακοσίων είκοσι εννέα χιλιάδων διακοσίων δρχ. 
(30.229.200) περίπου και θα βαρύνει την εγγεγραμμένη 
πίστωση στον προϋπολογισμό του ΙΚΑ έτους 1999. 

6. Την αριθμ. 1107147/1239/0006Α/4.10.96 απόφαση 
ανάθεσης αρμοδιοτήτων στους Υφυπουργούς Οικονομι¬ 
κών. 

7. Τηνοικ. 1749/4.11.98 (ΦΕΚ 1171/11.11.98) απόφαση 
μεταβίβασης αρμοδιοτήτων στον Υφυπουργό Εργασίας 
και Κοινωνικών Ασφαλίσεων, αποφασίζουμε: 

Εγκρίνουμε την καθιέρωση με αμοιβή υπερωριακής 
εργασίας, για το διοικητικό και εργατοτεχτικό προσωπι¬ 
κό με σχέση εργασίας ιδιωτικού δικαίου του ΙΚΑ ως 
εξής: 

α) για 240 διοικητικούς υπαλλήλους από 120 ώρες στον 
καθένα (28.800 ώρες συνολικά) για το έτος 1999. 

β) για 7 διοικητικούς υπαλλήλους από 60 ώρες στον κα¬ 
θένα (420 ώρες συνολικά) για το Α' εξάμηνο 1999. 

γ) για 51 υπαλλήλους εργατοτεχνικό προσωπικό από 30 
ώρες στον καθένα (1530 ώρες συνολικά) για το έτος 1999. 

δ) για 14 υπαλλήλους, εργατοτεχνικό προσωπικό από 
15 ώρες στον καθένα (210 ώρες συνολικά) για το Α' εξά¬ 
μηνο 1999. 

ε) για 1 υπάλληλο εργατοτεχνικό προσωπικό από 20 
ώρες για το Α' εξάμηνο 1999 και 

στ) για 2 υπαλλήλους εργατοτεχνικό προσωπικό από 60 
ώρες στον καθένα (120 ώρες συνολικά) για το έτος 1999. 

Οι ημέρες απασχόλησής τους είναι όλες οι ημέρες της 

εβδομάδας (από Δευτέρα έως Παρασκευή) και οι ώρες 
υπερωριακής εργασίας 2 ώρες καθημερινά. 

Ο υπεύθυνος για την παρακολούθηση και τον έλεγχο 
της πραγματικής παροχής της υπερωριακής απασχόλη¬ 
σης είναι ο Προϊστάμενος της Δ/νσης κάθε μονάδας. 

Η κατανομή των ανωτέρω ωρών γίνεται με απόφαση 
του Διοικητή του ΙΚΑ και η πραγματοποίησή τους διαπι¬ 
στώνεται με βεβαίωση του οικείου Διευθυντή. 

Η απόφαση αυτή που ισχύει από 1.6.1999 να δημοσιευ- 
θείστην Εφημερίδα της Κυβερνήσεως. 

Αθήνα, 22 Ιουλίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΧΡΙΣΤΟΔΟΥΛΑΚΗΣ Φ. ΙΩΑΝΝΙΔΗΣ 

- « - 

Αριθ. 101460/3406 (2) 

Καθορισμός τελών έκδοσης αδειών κυνηγίου για το κυ¬ 
νηγετικό έτος 1999-2000. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 12 του Ν.Δ. 996/1971 και 
263 του Ν.Δ. 86/1969 «Περί Δασικού Κώδικα». 

2. Το Π.Δ. 352/1991 (Φ.Ε.Κ.) 124/Α/7.8.1991) «Σύσταση 
στο Υπουργείο Γεωργίας Γενικής Γραμματείας Δασών και 
Φυσικού Περιβάλλοντος - Τροποποίηση διατάξεων του 
Π.Δ. 402/1988 Οργανισμός Υπουργείου Γεωργίας (Α' 
187)». 

3. Την υπ’ αριθ. 3396/3.11.1998 απόφαση του Πρωθυ¬ 
πουργού και του Υπουργού Γεωργίας για την ανάθεση 
αρμοδιοτήτων στους Υφυπουργούς Γεωργίας Κωνστα¬ 
ντίνο Βρεττό και Παρασκευά Φούντά (ΦΕΚ 
1165/Β/9.11.1998). 

4. Την 394578/15.11.94 (ΦΕΚ868/Β/23.11.94) απόφαση 
του Υφυπουργού Γ εωργίας «περί μεταβίβασης στους Γε¬ 
νικούς Γ ραμματείς, τον Γ ενικό Διευθυντή και τους υπηρε¬ 
σιακούς παράγοντες του Υπουργείου να υπογράφουν με 
Εντολή Υφυπουργού». 

5. Το άρθρο 27 του Ν. 2081/1992(Α' 154) με το οποίο 
προστέθηκε το άρθρο 29Αστο Ν. 1558/1985 «Κυβέρνηση 
και Κυβερνητικά όργανα», αποφασίζουμε: 

Καθορίζουμε τα τέλη έκδοσης αδειών κυνηγίου για το 
κυνηγετικό έτος 1999-2000 ως εξής: 

1. Γιατους ημεδαπούς, ομογενείς υπηκόους ξένων κρα¬ 
τών, υπηκόους ξένων κρατών που διαμένουν στην Ελλά¬ 
δα πέραν της 1 δετίας, διπλωματικούς υπαλλήλους: 

1.1. Τέλη τοπικής άδειας κυνηγίου 7.000 δρχ. 

1.2. Τέλη περιφερειακής άδειας κυνηγίου 9.000 δρχ. 

1.3. Τέλη γενικής άδειας κυνηγίου 13.000 δρχ. 
Η ιδιότητα των διπλωματικών υπαλλήλων θα πιστοποι¬ 
είται από την αρμόδια Προξενική Αρχή. Η παραμονή και 
εργασία των αλλοδαπών θα βεβαιώνεται από τα Τμήματα 
Αλλοδαπών των Δ/νσεων Ασφαλειών και των Αστυνομι¬ 
κών Διευθύνσεων του Υπουργείου Δημόσιας Τάξης. 

2. Για τους υπηκόους ξένων κρατών: 

2.1. Οι κυνηγοί αυτοί μπορούν να κυνηγούν μόνο στις 
ελεγχόμενες δημόσιες ή ιδιωτικές κυνηγετικές περιοχές. 

2.2. Γ ια τις δημόσιες ελεγχόμενες κυνηγετικές περιο¬ 
χές η απαραίτητη γενική άδεια κυνηγίου εκδίδεται από τη 
δασική αρχή στην οποία υπάγεται η ελεγχόμενη κυνηγε¬ 
τική περιοχή με τα ακόλουθα τέλη: 


α) Μέχρι 15 ημέρες 12. 000 δρχ. 

β) Μέχρι 2 μήνες 25.000 δρχ. 

γ) Γ ια ολόκληρη την κυνηγετική περίοδο 30.000 δρχ. 

2.3. Για κάθε ελεγχόμενη κυνηγετική περιοχή απαιτείται 
και ειδική άδεια κυνηγίου με τέλος που καθορίζεται με το 
σχετικό ετήσιο πρόγραμμά της, σύμφωνα με τις διατάξεις 
του άρθρου 3 του Π .Δ. 453/1977 σε συνδυασμό με εκείνες 
των Π.Δ. 332/1983 και 94/1993 και των Ν. 2240/94 και Ν. 
2503/97 με απόφαση του Γ εν. Γ ραμματέα της Περιφέρει¬ 
ας 

2.4. Γ ια τις ιδωτικές ελεγχόμενες κυνηγετικές περιοχές, 
η γενική άδεια κυνηγίου εκδίδεται από την τοπική δασική 
αρχή, ισχύει για ολόκληρη την κυνηγετική περίοδο και το 
τέλος της καθορίζεται σε 15.000 δραχμές. 

Από τις διατάξεις αυτής της απόφασης δεν προκαλειται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει για το κυνηγετικό έτος 1999- 
2000 . 

Αθήνα, 28 Ιουλίου 1999 

Ο ΥΦΥΠΟΥΡΓΟΣ 

ΓΪΑΡΑΣΚΕΥΑΣ ΦΟΥΝΤΑΣ 
-♦- 

Αριθ. 101464/3416 (3) 

Καθορισμός ετήσιας συνδρομής των κυνηγών στους Κυ¬ 
νηγετικούς Συλλόγους, διάθεση εσόδων υπέρ φυλά¬ 
κων Θήρας και ρύθμισης λοιπών θεμάτων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 266παρ. 7& ΙΟκαι 267παρ. 
3 & 4του Ν.Δ. 86/69 «περί Δασικού Κώδικα». 

2. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε με το άρθρο 27 του 
Ν. 2081 /92 ΦΕΚ Α/154/10.9.1992. 

3. Την 3396/3.11.98 (ΦΕΚ 1165/Β/10.11.98) απόφαση 
του Πρωθυπουργού και του Υπουργού Γ εωργίας για την 
ανάθεση αρμοδιοτήτων στον Υφυπουργό Γ εωργίας. 

4. Τις 162527/3329/21.7.1981 (ΦΕΚ 476/Β/81) και 
60548/894/22.2.1995 Αποφάσεις μας σχετικά με τις διαδι¬ 
κασίες και προσόντα πρόσληψης απασχόλησης ιδιωτι¬ 
κών θηροφυλάκων. 

5. Τα 736/21.7.99 και 747/23.7.99 έγγραφα της Κυνηγε¬ 
τικής Συνομοσπονδίας Ελλάδος σχετικά. 

6. Την ανάγκη λήψης μέτρων για την αποτελεσματικό¬ 
τερη φύλαξη και προστασία του θηράματος, αποφασί¬ 
ζουμε: 

1. Καθορίζουμε την συνδρομή των κυνηγών στους κυ¬ 
νηγετικούς συλλόγους απάτην κυνηγετική περίοδο 1999- 
2000 σε εννέα χιλιάδες (9.000) δραχμές η οποία κατανέ- 
μεται ως εξής: 

- πέντε χιλιάδες (5.000) δραχμές υπέρ των Κυνηγετικών 
Συλλόγων. 

- τέσσερις χιλιάδες (4.000) δραχμές για την χρηματο¬ 
δότηση των αμοιβών, εξόδων κίνησης, εξοπλισμού και 
λοιπών σχετικών δαπανών φυλάκων Θήρας που προ¬ 
σλαμβάνονται από τις Κυνηγετικές Ομοσπονδίες της χώ¬ 
ρας και θα αποτελούν εφεξής την Ομοσπονδιακή Θηρο- 
φ υλακή. 

2. Το ποσοστό εισφοράς των Κυνηγετικών Συλλόγων 
υπέρ της Κυνηγετικής Ομοσπονδίας και της Κυνηγετικής 

Συνομοσπονδίας λογαριάζεται επί του υπολοίπου ποσού 
έκτης συνδρομής, δηλαδή επί των πέντε χιλιάδων (5.000) 
δρχ. και καθορίζεται σε 16% και 9% αντίστοιχα. Επίσης, η 
υποχρέωση της χρησιμοποίησης τουλάχιστον του 50% 
για φιλοθηραματικούς σκοπούς υπολογίζεται επί του 
υπολοίπου ποσού δηλαδή επί των 5.000 δρχ. 

3. Το ποσόν ύψους 4.000 δρχ. υπέρ της Ομοσπονδιακής 
Θηροφυλακής κατατίθεται κατά τη διαδικασία έκδοσης ή 
θεώρησης της άδειας Θήρας σε ειδικό λογαριασμό της 
Κυνηγετικής Συνομοσπονδίας Ελλάδος, και τα σχετικά 
παραστατικά κατάθεσής του, ήτοι το σχετικό τραπεζικό 
γραμμάτιο εισπράξεως θα αποτελεί απαραίτητο δικαιο- 
λογητικό για την έκδοση ή Θεώρηση κάθε άδειας Θήρας, 

4. Η Κυνηγετική Συνομοσπονδία Ελλάδος θα γνωρίσει 
τον αριθμό και τη σχετική τράπεζα εγγράφως σε όλες τις 
Κυνηγετικές Οργανώσεις και Δασαρχεία της χώρας 
εντός 3 ημερών από την υπογραφή της παρούσας. 

5. Η Κυνηγετική Συνομοσπονδία υποχρεούται στο δεύ¬ 
τερο δεκαήμερο εκάστου μηνάς να αποστέλει προς τις 
Ομοσπονδίες το ποσό που αντιστοιχεί στην καταβολή 
ενός μηνάς μισθοδοσίας και λοιπών εξόδων και αμοιβών 
ανάλογα με τον αριθμό των υπηρετούντων κάθε φορά φυ¬ 
λάκων Θήρας σε κάθε Ομοσπονδία. 

6. Κατά το πρώτο δεκαπενθήμερο του Ιανουάριου και 
του Σεπτεμβρίου οι Κυνηγετικές Ομοσπονδίες αποστέ- 
λουν προς την Κυνηγετική Συνομοσπονδία τα σχετικά πα¬ 
ραστατικά αιτιολόγησης της χρήσης των ποσών που έλα¬ 
βαν από την Κυνηγετική Συνομοσπονδία Ελλάδος για κά¬ 
λυψη μισθών και εξόδων των παραπάνω φυλάκων Θήρας. 

7. Η έδρα των παραπάνω φυλάκων Θήρας είναι συγκε¬ 
κριμένος Κυνηγετικός Σύλλογος που καθορίζεται από την 
Ομοσπονδία έτσι ώστε να καλυφθεί σε πρώτη φάση το μέ¬ 
τρο των 3 φυλάκων Θήρας, κατά μέσο όρο, ανά Νομό της 
χώρας, ανάλογα με τις ιδιαιτερότητες και ιδιομορφίες κά¬ 
θε Νομού. Επομένως, και προσωρινά μέχρι οριστικής κα¬ 
τανομής που θα προκύψει με απόφασή μας μετά από σχε¬ 
τική εισήγηση της Κυνηγετικής Συνομοσπονδίας Ελλά¬ 
δος, κάθε Ομοσπονδία έχει στη διάθεσή της αριθμό 
θηροφυλάκων τριπλάσιο του αριθμού των Νομών της 
εδαφικής της αρμοδιότητας. 

8. Η έκταση άσκησης των αρμοδιοτήτων του κάθε φύ¬ 
λακα Θήρας καλύπτει το σύνολο της εδαφικής αρμοδιό¬ 
τητας της κάθε Ομοσπονδίας στην οποία ανήκει. Η άμεση 
συνεργασία γίνεται με το Δασαρχείο της έδρας του Κυ¬ 
νηγετικού Συλλόγου που έχει καθορισθεί ως έδρα των 
φυλάκων Θήρας, η αναφορά όμως του παραπτώματος γί¬ 
νεται στο Δασαρχείο στην περιφέρεια του οποίου σημει- 
ούται η παράβαση ανεξάρτητα από την έδρα του φύλακα 
Θήρας. 

9. Οι ήδη υπηρετούντες σε διάφορους Κυνηγετικούς 
Συλλόγους μόνιμοι φύκακες Θήρας εξακολουθούν να 
υπηρετούν, εντάσσονται όμως στις διατάξεις της παρού¬ 
σας απόφασης και των λοιπών ρυθμίσεων που προκύ¬ 
πτουν εξ αυτής. 

10. Οι Κυνηγετικοί Σύλλογοι ή οι Κυνηγετικές Ομοσπον¬ 
δίες που έχουν επιβάλει με αποφάσεις των Γενικών Συνε¬ 
λεύσεων έκτακτη εισφορά για κάλυψη εξόδων θηροφύ- 
λαξης μπορούν με απόφαση των εκτάκτων Γ ενικών Συνε¬ 
λεύσεων ή να καταργήσουν τις εισφορές αυτές ή να 
εξακολουθούν να τις εισπράτουν και τα σχετικά έσοδα να 
καλύπτουν γενικά, φιλοθηραματικό έργο των οργανώσε- 
ώντους. 

11. Τα των προσλήψεων, το ιδιοκτησιακό καθεστώς του 


εξοπλισμού και λοιπές ρυθμίσεις που είναι αναγκαίες για 
την εφαρμογή της παρούσας θα λαμβάνονται με σχετικές 
εγκυκλίους του Δ.Σ. της Κυνηγετικής Συνομοσπονδίας 
Ελλάδος στο πλαίσιο της υφιστάμενης απόφασης και των 
σχετικών ρυθμίσεων που θαπροκύψουν με νεότερες Απο¬ 
φάσεις μας, όπου αυτό είναι αναγκαίο. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα. 29 Ιουλίου 1999 

Ο ΥΦΥΠΟΥΡΓΟΣ 

ΠΑΡΑΣΚΕΥΑΣ ΦΟΥΝΤΑΣ 
-♦- 

Αριθ. 101465/3417 (4) 

Δικαιολογητικά και διαδικασία για την έκδοση άδειας κυ¬ 
νηγιού. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 262 παρ.6 Ν.Δ. 86/69 «Περί 
Δασικού Κώδικα» και 9 Ν. 177/75. 

2. Την 37276/2984/10.7.1969 Απόφαση όπως τροποποι¬ 
ήθηκε και συμπληρώθηκε με τις 174301/9.11.83, 76155/ 
1000/10.3.1987, 79570/2968/1.7.92, 80626/3407/ 28.7.94 
και 79606/3151/11.7.96 Αποφάσεις. 

3. Τις διατάξεις του Ν 2168/93 «Περί όπλων, πυρομαχι- 
κώνκλπ» ΦΕΚ 147Α/3.9.1993όπωςτροποποιήθηκε μετον 
Ν. 2334/95 ΦΕΚ 184/Α/6.9.1995. 

4. Το άρθρο 29Α του Ν. 1558/85 «Κυβέρνηση και Κυ¬ 
βερνητικά όργανα» που προστέθηκε με το άρθρο 27 του 
Ν. 2081/92 ΦΕΚ ΑΊ 54/10.9.1992. 

5. Την 3396/3.11.98 (ΦΕΚ 1165939/Β79.11.1998) Από¬ 
φαση του Πρωθυπουργού και του Υπουργού Γεωργίας 
για την ανάθεση αρμοδιοτήτων στον Υφυπουργό Γεωρ¬ 
γίας. 

6. Την υπ’ αριθμ. 101464/3416/29-7-99 Απόφαση σχετι¬ 
κά με τον καθορισμό ετήσιας συνδρομής των κυνηγών 
στους Κυνηγετικούς Συλλόγους και την διάθεση εσόδων 
υπέρ Ομοσπονδιακής Θηροφυλακής. 

7. Την ανάγκη λήψης μέτρων για την αποτελεσματικό¬ 
τερη φύλαξη και προστασία του θηράματος, αποφασί¬ 
ζουμε: 

Καθορίζουμε τα δικαιολογητικά και τη διαδικασία έκδο¬ 
σης άδειας κυνηγίου, ως εξής: 

1. Για τους Ημεδαπούς κυνηγούς 

1.1. Αίτηση προς την αρμόδια Δασική Αρχή για χορήγη¬ 
ση άδειας κυνηγίου. 

1.2. Άδεια κατοχής κυνηγετικού όπλου ή βεβαίωση από 
την Αστυνομική Αρχή του τόπου κατοικίας του ενδιαφε¬ 
ρομένου, ότι πληρούνται οι προϋποθέσεις χορήγησης 
άδειας κατοχής κυνηγετικού όπλου (Ν.2168/93 ΦΕΚ 
147/Α/3.9.1993 άρθρο 10 παρ.10 εδ.α.). 

1.3. Ασφαλιστήριο συμβόλαιο για την κάλυψη ζημιών 
από τυχόν ατύχημα που θα προκληθεί κατά την άσκηση 
του κυνηγίου. Το ελάχιστο ύψος ασφάλισης καθορίζεται 
από την Κυνηγετική Συνομοσπονδία Ελλάδος με το 
720/3.7.1996 έγγραφό της (συν/νο φ/ο). 

1.4. Τριπλότυπο ή Γραμμάτιο είσπραξης των τελών κυ¬ 
νηγίου υπέρ του Κ.Τ. Γ.Κ. και Δασών (Κεφ.Θήρας). 

1.5. Υπεύθυνη δήλωση του Ν. 1599/86 στην οποία θα δη- 

λώνεται ότι δεν έχει καταδικασθεί για παραβάσεις του Νό¬ 
μου περί Θήρας και δεν εκκρεμεί σε βάρος του σχετική 
ποινική δίωξη. 

Οι κυνηγοί που εφοδιάζονται για πρώτη φορά με άδεια 
κυνηγίου, θα πρέπει να προσκομίζουν επί πλέον στην το¬ 
πική Δασική Αρχή: 

α) Βεβαίωση της Επιτροπής Κρίσης ικανότητας νέων 
κυνηγών ύστερα από εξετάσεις κατά τη διαδικασία που 
περιγράφεται στην 80362/1671/22.4.1987 εγκύκλιό μας. 

β)Δύο πρόσφατες φωτογραφίες τύπου ταυτότητας που 
δεν έχουν χρησιμοποιηθεί. 

Όσοι κυνηγοί προμηθεύονται άδεια Θήρας μέσω Κυνη¬ 
γετικού Συλλόγου του οποίου είναι μέλη, θα υποβάλλουν 
αίτηση προς το αρμόδιο Δασαρχείο της περιφερείας 
τους που θα συνοδεύεται από τα ανωτέρω δικαιολογητι- 
κά. Ο Κυνηγετικός Σύλλογος στη συνέχεια θα συμπληρώ¬ 
νει τα στοιχεία του ατομικού βιβλιαρίου Θήρας και θα κα¬ 
ταχωρεί την αίτηση στο μητρώο και τον αριθμό μητρώου 
στην αντίστοιχη στήλη του βιβλιαρίου. 

Μετά τη συμπλήρωση όλων των στοιχείων του βιβλιαρί¬ 
ου, ο Κυνηγετικός Σύλλογος θα το προσκομίζει μαζί με τα 
σχετικά δικαιολογητικά, στο αρμόδιο Δασαρχείο για 
έλεγχο και υπογραφή. Το βιβλιάριο μετά την υπογραφή 
του θα παραδίδεται στον Κυνηγετικό Σύλλογο, ενώ τα δι- 
καιολογητικά θα παραμένουν στον φάκελλο του Δασαρ¬ 
χείου. 

Προς διάκριση των αδειών Θήρας η άνω δεξιά θέση του 
βιβλιαρίου, όπου αναγράφεται η ένδειξη «θέση χρώμα¬ 
τος», θα σφραγίζεται ως εξής: 

α. Με πράσινο χρώμα για της Τοπικές άδειες Θήρας και 
θα σημειώνεται το γράμμα Τ. 

β. Με βαθύ κυανό χρώμα για τις Περιφερειακές άδειες 
και θα σημειώνεται το γράμμα Π. 

γ. Με κόκκινο χρώμα για τις Γενικές άδειες και θα ση¬ 
μειώνεται το γράμμα Γ. 

Η ανανέωση των βιβλιαρίων Θήρας κάθε χρόνο, θα γίνε¬ 
ται ύστερα από αίτηση του ενδιαφερομένου, αφού προ¬ 
σκομίσει τα σχετικά δικαιολογητικά με την ίδια παραπάνω 
διαδικασία. 

Τα Δασαρχεία θα τηρούν βιβλίο έκδοσης αδειών Θήρας 
όπου Θα καταχωρείται: 

- ο αύξων αριθμός των εκδιδομένων αδειών ο οποίος και 
θα αναγράφεται στην οικεία στήλη του βιβλιαρίου. 

- ο αριθμός μητρώου κυνηγού. 

- το ονοματεπώνυμο, όνομα πατέρα και Δ/νση κατοι¬ 
κίας. 

- ο αριθμός τριπλοτύπου ή Γραμματίου εισπράξεως των 
τελών, και 

- η κατηγορία της άδειας Θήρας. 

Η απασχόληση των Κυνηγετικών Συλλόγων για την έκ¬ 
δοση των αδειών Θήρας θα γίνεται χωρίς οικονομική επι¬ 
βάρυνση των κυνηγών, εκτός από την αξία του ατομικού 
βιβλιαρίου, όπως αυτή διαμμορφώνεται κάθε φορά από 
τους μειοδοτικούς διαγωνισμούς που διενεργούνται από 
τις Κυνηγετικές Οργανώσεις, και θα εισπράττεται με την 
καταβολή της ετήσιας συνδρομής, θεωρού μένη ως έσο¬ 
δο του Κυνηγετικού Συλλόγου. 

Ι.δ.Τραπεζικό παραστατικό κατάθεσης ποσού τεσσά¬ 
ρων χιλιάδων (4.000 δρχ) ανά κυνηγετική άδεια σε ειδικό 
λογαριασμό της Κυνηγετικής Συνομοσπονδίας Ελλάδος 
για κάλυψη των δαπανών των φυλάκων Θήρας. 

2. Για τους κυνηγούς - υπηκόους ξένων Κρατών 

Οι κυνηγοί αυτοί θηρεύουν μόνο σε Ελεγχόμενες Δημό¬ 


σιες ή ιδιωτικές κυνηγετικές περιοχές και για την έκδοση 
άδειας Θήρας θα χρησιμοποιούνται τα παλαιά έντυπα των 
γενικών αδειών κυνηγίου που θα διορθώνονται και θα συ¬ 
μπληρώνονται σύμφωνα με τις ισχύουσες διατάξεις του 
Νόμου. Τα δικαιολογητικά που υποβάλλει στην αρμόδια 
Δασική Αρχή ο ενδιαφερόμενος είναι τα εξής: 

2.1. αίτηση 

2.2. δύο πρόσφατες φωτογραφίες 

2.3. Τριπλότυπο ή Γραμμάτιο είσπραξης των τελών 
υπέρ Κ.Τ.Γ.Κ. και Δασών (Κεφ. Θήρας). 

2.4. φ/ο της άδειας κυνηγίου που ισχύει για την Χώρα 
του. 

2.5. Αποδεικτικό στοιχείο για ασφαλιστική κάλυψη του 
ενδιαφερομένου σε περίπτωση κυνηγετικού ατυχήματος 
στη Χώρα μας (αντίγραφο ασφαλιστικού συμβολαίου, ή 
βεβαίωση ασφαλιστικού φορέα, ή αναγραφήτου αριθμού 
του ασφαλιστηρίου στην άδεια κυνηγίου). 

Υπενθυμίζουμε ότι οι Κύπριοι Ελληνικής Εθνικότητας εί¬ 
ναι ομογενείς υπήκοοι ξένου Κράτους και κατά συνέπεια 
έχουν τα ίδια δικαιώματα και υποχρεώσεις με τους ημε¬ 
δαπούς κυνηγούς. 

Κάθε προηγούμενη απόφαση επί του θέματος παύει να 
ισχύει από τη δημοσίευση της παρούσας στην Εφημερίδα 
της Κυβερνήσεως. 

Από τις διατάξεις της Απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 29 Ιουλίου 1999 

Ο ΥΦΥΠΟΥΡΓΟΣ 

ΠΑΡΑΣΚΕΥΑΣ ΦΟΥΝΤΑΣ 

-φ- 

Αριθ. 101466/3418 (5) 

Καθορισμός εισφοράς από κυνηγούς για φιλοθηραματι- 
κούς σκοπούς. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το άρθρο 266 παρ. 10 του Ν.Δ.86/69 «Περί Δασικού 
Κώδικα» με το οποίο κυνηγοί, μέλη των αναγνωρισμένων 
Κυνηγετικών Συλλόγων, καταβάλλουν κάθε χρόνο συν¬ 
δρομή στον Κυνηγετικό Σύλλογο, από την οποία, το μισό 
τουλάχιστον, διατίθεται για φιλοθηραματικούς σκοπούς. 

2. Τις διατάξεις του άρθρου 12 του Ν. 996/1971. 

3. Την υπ’ αριθμ. 2235/79 απόφαση του Συμβουλίου της 
Επικράτειας με την οποία κρίθηκε ότι δεν είναι υποχρεω¬ 
τική η εγγραφή των κυνηγών στους αναγνωρισμένους Κυ¬ 
νηγετικούς Συλλόγους. 

4. Το Π.Δ. 352/1991 (ΦΕΚ 124/Α/7.8.1991) «Σύσταση 
στο Υπουργείο Γ εωργίας Γ ενικής Γ ραμματείας Δασών και 
Φυσικού Περιβάλλοντος - Τροποποίηση διατάξεων του 
Π.Δ. 402/1988 Οργανισμός Υπουργείου Γεωργίας (Α' 
187)» 

5. Την 3396/3.11.98 (ΦΕΚ 1165/Β/10.11.98) Απόφαση 
του Πρωθυπουργού και του Υπουργού Γ εωργίας για την 
ανάθεση αρμοδιοτήτων στον Υφυπουργό Γ εωργίας. 

6. Το άρθρο 27 του Ν.2081/1992 (Α' 154), με το οποίο 
προστέθηκε το άρθρο 29Α στο Ν. 1558/1985 «Κυβέρνηση 
και Κυβερνητικά Όργανα» 

7. Το γεγονός ότι οι κυνηγοί που εφοδιάζονται με άδεια 
κυνηγίου απευθείας από τις Δασικές Αρχές, χωρίς να εί- 

ναι μέλη Κυνηγετικών Συλλόγων, καταβάλλουν το μισό 
της ετήσιας συνδρομής για φιλοθηραματικούς σκοπούς, 
με αποτέλεσμα να έχουν ευνοϊκή μεταχείρηση σε σχέση 
με τους λοιπούς κυνηγούς, που είναι μέλη αναγνωρισμέ¬ 
νων Κυνηγετικών Συλλόγων, αποφασίζουμε: 

Όλοι οι κυνηγοί, ημεδαποί και αλλοδαποί, που εφοδιά¬ 
ζονται με άδεια κυνηγίου απευθείας από τις Δασικές Αρ¬ 
χές, καταβάλλουν, πέραν των τελών, και ποσό ίσο με την 
ετήσια συνδρομή που ισχύει για τα μέλη των αναγνωρι¬ 
σμένων Κυνηγετικών Συλλόγων ως συνεργαζόμενων με¬ 
τά του Υπουργείου Γεωργίας. 

Το ποσό αυτό θα καταβάλλεται από τον ενδιαφερόμενο 
μαζί με τα τέλη αδείας κυνήγιου υπέρ του Κ.Τ.Γ.Κ. και Δα¬ 
σών (κεφάλαιο Θήρας). 

Κάθε προηγούμενη σχετική με το θέμα απόφαση παύει 
να ισχύει. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από το κυνηγετικό έτος 1999 - 
2000. 

Αθήνα, 29 Ιουλίου 1999 

Ο ΥΦΥΠΟΥΡΓΟΣ 

ΠΑΡΑΣΚΕΥΑΣ ΦΟΥΝΤΑΣ 
-♦- 

Αριθ.33729 (6) 

Τροποποίηση των 33469/7.4.99, 33471/16.4.99 και 
33463/5.5.99 αποφάσεων Υπουργού Εργασίας και 
Κοινωνικών Ασφαλίσεων. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 46 του Ν. 2698/53 όπως 
τροποποιήθηκε με το άρθρο 30 του Ν. 2224/94. 

2. Τις διατάξεις της παρ. 2α του άρθρου 1 του Ν. 
2469/97 «Περιορισμός και βελτίωση της αποτελεσματικό- 
τητας των κρατικών δαπανών» (Α' 38). 

3. Τις υπ’ αριθ. 33469/7.4.99, 33471/16.4.99 και 
33463/5.5.99 Υπουργικές Αποφάσεις «Έκτακτες οικονο¬ 
μικές ενισχύσεις των ανέργων των Νομών Τρικάλων, Καρ¬ 
δίτσας και Μαγνησίας». 

4. Την υπ’ αριθ. 1614/6.7.99 απόφααη του Δ.Σ. του 
Ο.Α.Ε.Δ. (αριθ.συνεδρ. 27/6.7.99) που μας υποβλήθηκε 
με το υπ’ αριθ. Β114514/12.7.99 έγγραφό του, αποφασί¬ 
ζουμε: 

Τροποποιούμε τις υπ’ αριθ. 33469/7.4.99, 
33471/16.4.99 και 33463/5.5.99 Υπουργικές Αποφάσεις 
ως εξής: 

1. Η παράγραφος (γ) να γίνει: 

«γ) το ετήσιο οικογενειακό εισόδημα να μην υπερβαίνει 
το ποσό των 4.000.000 δρχ.». 

2. Η παράγραφος (δ) να γίνει: 

«δ) να έχουν πραγματοποιήσει συνολικά κατά τα έτη 
1997 και 1998 από 50 έως 150 ημερομίσθια». 

Κατά τα λοιπά ισχύουν τα όσα ορίζονται στις παραπάνω 
Υπουργικές Αποφάσεις, εκτός της ημερομηνίας λήξης 
της καταβολής των οικονομικών αυτών ενισχύσεων, η 
οποία προτείνεται επιπλέον εξήντα (60) ημέρες. 

Εις το εξής, σε ανάλογες περιπτώσεις εκτάκτων οικο¬ 
νομικών ενισχύσεων, να τίθεται ως προϋπόθεση λήψης 


της ενίσχυσης, ότι το ετήσιο οικογενειακό εισόδημα των 
δικαιούχων δεν θα υπερβαίνει το ποσό των 3.500.000 δρχ. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού 
και ως εκ τούτου δεν εμπίπτει στις διατάξεις της παρ. 3 
του άρθρου 22 του Ν. 2362/95 (Περί δημοσίου λογιστι¬ 
κού). Για το λόγο αυτό δεν απαιτείται σύμπραξη του 
Υπουργού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιουλίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 
-♦- 

Αριθ. 33722 (7) 

Έγκριση ειδικού προγράμματος Ολοκληρωμένης Παρέμ¬ 
βασης για ανέργους προερχόμενους από την επιχεί¬ 
ρηση ΚΟΡΤΑΓΚΑ. Ε. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού». 

2. Τις διατάξεις του άρθρου 29 του Ν. 1262/82 «Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συνα¬ 
φών διατάξεων» όπως τροποποιήθηκε με τα άρθρα 6 και 
7 του Ν. 1836/89 και την παρ. 16 του άρθρου 20 του Ν. 
2639/98. 

3. Τις διατάξεις των άρθρων 6 και 26 του Ν. 2434/96. 

4. Τις Αποφάσεις του Υπ. Εργασίας και Κοινωνικών 
Ασφαλίσεων αριθ. 33019/21.1.99 (ΦΕΚ 51/Β./29.1.99), 
33020/21.1.99 (ΦΕΚ 53/Β/29.1.99), 33021/21.1.99 (ΦΕΚ 
53/Β/29.1.99) και 33022/21.1.99 (ΦΕΚ 85/Β/9.2.99) ως 
προς τα κεφάλαια Γ και Δ' παρ. 1 και 2 που αφορούν τα 
προγράμματα επιχορήγησης της απασχόλησης και της 
αυτοαπασχόλησης ανέργων. 

5. Την υπ’ αριθ. 1548 απόφαση του Δ.Σ. του Ο.Α.Ε.Δ. 
(αριθ.συνεδρ. 27/6.7.99) που μας υποβλήθηκε με το υπ’ 
αριθ . Β114328/9.7.99 έγγραφό του. 

6. Το επιχειρησιακό πρόγραμμα της συνεχιζόμενης κα¬ 
τάρτισης και προώθησης της απασχόλησης και ειδικότε¬ 
ρα το μέτρο 3.4 αυτού, αποφασίζουμε: 

Καταρτίζουμε πρόγραμμα ολοκληρωμένης παρέμβα¬ 
σης που περιλαμβάνει δράσεις δομών στήριξης, κατάρτι¬ 
σης, απασχόλησης και αυτοαπασχόλησης ανέργων ομα¬ 
δικά απολυθέντων από την επιχείρηση ΚΟΡΤΑΓΚΑ.Ε. ηλι¬ 
κίας 18-64 ετών. 

Το πρόγραμμα περιλαμβάνει τις παρακάτω μορφές πα¬ 
ρέμβασης : 

α) Δημιουργία Δομής Στήριξης για διερεύνηση και κα¬ 
ταγραφή των χαρακτηριστικών των ανέργων με στόχο 
την ένταξή τους στο κατάλληλο πρόγραμμα και προώθη¬ 
ση του σχεδιαζόμενου προγράμματος προς αναζήτηση 
ενδιαφερομένων επιχειρήσεων για συνεργασία. 

β) Κατάρτιση. 

γ) Επιχορήγηση εργοδοτών για δημιουργία θέσεων ερ¬ 
γασίας και 

δ) Επιχορήγηση για την αυταπασχόληση. 


Ιιι 

ΚΕΦΑΛΑΙΟ Α' 

1. Δομή Στήριξης 

Με απόφαση του Δ.Σ. του ΟΑΕΔ συστήνεται - συγκρο¬ 
τείται δομή στήριξης η οποία θα αποτελείται από: 

α) Έναν (1) εκπρόσωπο του Εργατικού Κέντρου Κατε¬ 
ρίνης. 

β) Έναν (1) εκπρόσωπο των εργαζομένων, 
γ) Έναν (1) εκπρόσωπο των εργοδοτών, 
δ) Έναν (1) υπάλληλο του ΟΑΕΔ. 

2. Έργο της δομής είναι ο επαγγελματικός προσανατο¬ 
λισμός και η καθοδήγηση των ανέργων προκειμένου να 
εξευρεθεί κατάλληλη γι’ αυτούς εργασία. 

Αναλυτικότερα το έργο τούτο είναι: 
α) Η καταγραφή και ομαδοποίηση των εργαζομένων 
(με προϋποθέσεις) και των ανέργων μετά από την εγγρα¬ 
φή των τελευταίων στον ΟΑΕΔ, σύμφωνα με τα επαγγελ¬ 
ματικά τους προσόντα, τις γραμματικές γνώσεις και την 
εξειδίκευσή τους σε συγγενή θέματα με το αντικείμενο 
των επιχειρήσεων που ενδιαφέρονται να τους προσλά- 
βουν. 

β) Η αναζήτηση θέσεων εργασίας σε επιχειρήσεις έχο¬ 
ντας υπόψη και τα χαρακτηριστικά των ανέργων. 

γ) Η υπόδειξη των ανέργων σε επιχειρήσεις και παρα¬ 
κολούθηση του προγράμματος κατά το στάδιο της από¬ 
κτησης επαγγελματικής εμπειρίας σε περίπτωση που αυ¬ 
τό κριθεί ότι απαιτείται πριν την απασχόλησή τους, 
δ) Η υπόδειξη των υποψηφίων για κατάρτιση, 
ε) Η παρακολούθηση και η αξιολόγηση του προγράμ¬ 
ματος. 

3. Σύμφωνα με την υπ’ αριθ. 1718/20.7.98 απόφαση του 
Δ.Σ. του ΟΑΕΔ συμπληρώνεται η παρ. 3 της 1548/6.7.99 
απόφασης του Δ.Σ. του Οργανισμού σύμφωνα με την 
οποία υποβλήθηκε πρόταση στο Υπουργείο Εργασίας για 
έγκριση Ειδικού Προγράμματος Ολοκληρωμένης Παρέμ¬ 
βασης για άνεργους προερχόμενους από την επιχείρηση 
ΚΟΡΤΑΓΚ Α.Ε. ως εξής: 

Η ανωτέρω δομή θα πλαισιωθεί με τεχνικό προσωπικό 
το οποίο θα αναλάβει την υλοποίηση του έργου που περι- 
γράφεται στην παρ. 2 της παρούσας Υ. Α., το έργο αυτό θα 
ανατεθεί στο ΙΝΕ της ΓΣΕΕ μετά από σύμβαση που θα κα- 
ταρτισθεί μεταξύ ΟΑΕΔ και ΙΝΕ-ΓΣΕΕ σύμφωνα με τις δια¬ 
τάξεις της παρ. 5 του άρθρου 20 του Ν. 2539/98. 

Η δαπάνη για τη λειτουργία της δομής θα ανέλθει στο 
ποσό των 2,5 εκ. δραχμών και θα καλυφθεί από τον ΟΑΕΔ 
ΚΑΕ 264 Β «Δομή Στήριξης» του φορέα 200 του προϋπο¬ 
λογισμού οικονομικού έτους 1999 στον οποίο θα μετα¬ 
φερθούν οι απαραίτητες πιστώσεις από το τακτικό απο- 
θεματικό. 

ΚΕΦΑΛΑΙΟ Β' 

ΜΕΤΡΑ ΓΙΑ ΤΗΝ ΚΑΤΑΡΤΙΣΗ 

Προβλέπεται δράση επιμόρφωσης. Η μεθοδολογία, 
υλοποίηση, θεωρητική της πρακτικής άσκησης καθώς και 
οι ειδικότητες θα καθοριστούν από τη Δ/νση Α3 σε συ- 
νέργασία με τη Δομή στήριξης μετά την οριστική κατα¬ 
γραφή της ομάδας στόχου. 

ΚΕΦΑΛΑΙΟ Γ 

ΜΕΤΡΑ ΓΙΑ ΤΗΝ ΑΠΑΣΧΟΛΗΣΗ 

Ειδικό μέτρο Επιχορήγησης Επιχειρήσεων για δημιουρ- 
γιά νέων θέσεων εργασίας. 

1. Καταρτίζουμε πρόγραμμα επιχορήγησης ιδιωτικών 
επιχειρήσεων για την πρόσληψη 160 ανέργων ηλικίας 18- 


64 ομαδικά απολυθέντων από την επιχείρηση ΚΟΡΤΑΓΚ 
ΑΕ. 

2. Για την υπαγωγή και την επιχορήγηση επιχειρήσεων 
σύμφωνα με το πρόγραμμα αυτό θα εφαρμοσθούν οι 
διατάξεις του Κεφαλάου Γ και των παρ. Ικ' 2 του Κεφα¬ 
λαίου Δ των υπ’ αριθμ. 33021 και 33019/21.1.99 αποφά¬ 
σεων του Υπουργού Εργασίας κ' Κοινωνικών Ασφαλίσε¬ 
ων (ΦΕΚ 53 Β και 51Β/29.1.99). Απαραίητη προϋπόθεση 
είναι η προσκόμιση βεβαίωσης της δομής στήριξης ότι 
οι άνεργοι που θα προσλάβουν οι ενδιαφερόμενες επι¬ 
χειρήσεις είναι εγγεγραμμένοι στις καταστάσεις της δο¬ 
μής. 

ΚΕΦΑΛΑΙΟ Δ' 

ΕΙΔΙΚΟ ΜΕΤΡΟ ΑΥΤΟΑΠΑΣΧΟΛΗΣΗΣ 

1. Καταρτίζουμε πρόγραμμα επιχορήγησης νέων ελευ¬ 
θέρων επαγγελματιών για 50 άνεργους ηλικίας 18-64 
ετών προερχομένους σιτό την επιχείρηση ΚΟΡΤΑΓΚ ΑΕ, 
οι οποίοι δημιούργησαν ή θα δημιουργήσουν δική τους 
επιχείρηση την οποία πρέπει να διατηρήσουν για διάστη¬ 
μα τουλάχιστον 24 μηνών. 

2. Για την υπαγωγή και επιχορήγηση των ενδιαφερομέ¬ 
νων σύμφωνα με το πρόγραμμα αυτό θα εφαρμοσθούν οι 
Αποφάσεις του Υπουργού Εργασίας & Κοινωνικών Ασφα¬ 
λίσεων με αρ. 33020 κ' 33022/21.1.99 (ΦΕΚ 53/Β/29.1.99 κ' 
85/Β/9.2.99) και συγκεκριμένα: 

α) οι διατάξεις του Κεφαλαίου Γ' 

β) οι διατάξεις των παραγράφων 1 κ'2 των κεφαλαίων Δ. 

Απαραίτητη προϋπόθεση είναι η προσκόμιση βεβαίω¬ 
σης της δομής στήριξης ότι ο ενδιαφερόμενος είναι εγ¬ 
γεγραμμένος στις καταστάσεις της δομής. 

ΚΕΦΑΛΑΙΟ Ε' 

ΛΗΞΗ ΤΟΥ ΠΡΟΓΡΑΜΜΑΤΟΣ 

Το πρόγραμμα λήγει με την πλήρωση των προβλεπομέ- 
νων θέσεων και ως τελευταία ημέρα επιχορηγούμενης 
απασχόλησης για τις θέσεις που δημιουργούνται από το 
πρόγραμμα αυτό ορίζεται η 31.12.2001. 

ΚΕΦΑΛΑΙΟ ΣΤ' 

ΚΑΛΥΨΗ ΔΑΠΑΝΗΣ 

Από τις διατάξεις της παρούσας απόφασης προκαλεί- 
ται δαπάνη ύψους 620 εκατ. δρχ. σε βάρος του προϋπο¬ 
λογισμού του ΟΑΕΔ αναλυτικά κατά έτος ως εξής: 

Για το έτος 1999 310εκατ. 

Για το έτος 2000 200 εκατ. 

Για το έτος 2001 110 εκατ. 

Για την ανωτέρω δαπάνη θα εγγράφει πίστωση στον 
υπό κατάρτιση προϋπολογισμό του ΟΑΕΔ οικονομικού 
έτους 1999 στους ΚΑΕ 0658 Λ 2 και 0658 Μ 2 του φορέα 200. 

Το συνολικό κόστος του προγράμματος καλύπτεται 
από το ΕΚΤ σε ποσοστό 80%. 

Δεν απαιτείται σύμπραξη του Υπουργού Οικονομικών 
για τον λόγο ότι η σχετική απόφαση δεν εμπίπτει στις δια¬ 
τάξεις της παρ. 3 του άρθρου 22 του Ν. 2362/95 (Περί δη¬ 
μοσίου λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 

Αριθ. 75941 (8) 

Ανασυγκρότηση Συμβουλίου Σωφρονιστικών Υποθέσεων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) Του άρθρου 82 του Π. Δ/τος 602/76 
«Περί Οργανισμού του Υπουργείου Δικαιοσύνης», β) του 
άρθρου 24 παρ. 2 του Π. Δ/τος 278/88 «Περί Οργανισμού 
του Υπουργείου Δικαιοσύνης», γ) του άρθρου 40 του Ν. 
1884/90 «Διαρρυθμίσεις στην έμμεση φορολογία και άλ¬ 
λες διατάξεις» και δ) του δευτέρου εδαφίου της παρ. 1 
του άρθρου 5 του Ν. 2173/93 (ΦΕΚ 208 Α/16.12.93) «Ανα¬ 
συγκρότηση του Εθνικού Συμβουλίου Ραδιοτηλεόρασης 
κ.λπ.». 

2. Την αριθ. 92016/21.7.99 απόφαση του Υπουργού Δι¬ 
καιοσύνης «Περί ορισμού Αναπληρώτριας Γενικής Διευ¬ 
θύντριας στη Γεν. Δ/'νση Σωφρ. Πολιτικής», αποφασίζου¬ 
με: 

Ανασυγκροτούμε το Συμβούλιο Σωφρονιστικών Υποθέ¬ 
σεων ως εξής: 

1. Κυριακή Μπαρδάνη, Αν. Προϊσταμένη της Γ ενικής Δι¬ 
εύθυνσης Σωφρονιστικής Πολιτικής, ως Πρόεδρος. 

2. Σεβαστή Παπαμητροπούλου, Προϊσταμένη Δ/νσης 
Σωφρονιστικής Αγωγής Ενηλίκων. 

3. Αθανασόπουλος Σπυρίδων, Προϊστάμενος της 
Δ/νσης Επιθεώρησης. 

4. Ιωάννης Σταλίκας, Προϊστάμενος Τμήματος Σωφρο¬ 
νιστικής Μεταχείρισης Ενηλίκων. 


5. Ο εκάστοτε Διευθυντής της Υπηρεσίας Εντελλομέ- 
νων Εξόδωντου Υπουργείου Δικαιοσύνης, αναπληρουμε- 
νος από το νόμιμο αναπληρωτή του, ως μέλη. 

Αναπληρώτρια των τεσσάρων πρώτων τακτικών μελών 
του ανωτέρω Συμβουλίου, ορίζεται η Μαρία Λάγιου. Προϊ- 
σταμένη του Τμήματος Πρόληψης Εγκληματικότητας και 
Αγωγής Ανηλίκων. 

Καθήκοντα Εισηγητή στο Συμβούλιο εκτελεί ο Προϊ¬ 
στάμενος του Τμήματος Οργάνωσης Εργασίας Κρατου¬ 
μένων Δημήτριος Κουτσούκης. αναπληρούμενος από την 
Άννα Ανδριανάκη, Προϊσταμένη του Τμηματος Συνθηκών 
Λειτουργίας Ιδρυμάτων Αγωγής Ανηλίκων και Σωφρονι¬ 
στικών Καταστημάτων. 

Γραμματέας του Συμβουλίου ορίζεται η Όλγα ΝΙαουμη, 
υπάλληλος του Τμήματος Οργάνωσης Εργασίας Κρα¬ 
τουμένων και αναπληρώτριά της η Ευαγγελία Ρογκα, 
υπάλληλος του ίδιου Τμήματος. 

Από τη δημοσίευση της παρούσης. καταργειτα^ κάθε 
προηγούμενη σχετική απόφαση. 

Με την απόφαση αυτή, που θα δημοσιευθεί στην Εφη¬ 
μερίδα της Κυβερνήσεως, δεν προκαλείται δαπανη οε βά¬ 
ρος του κρατικού προϋπολογισμού. 

Η απόφαση αυτή να δημοσιευθεί σπην Εφημερίδα της 
Κυβερνήσεως. 

Αθήνα, 28 Ιουλίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

Ε ΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1_ΕΧ 223211 ΥΡΕΤ ΘΒ * ΕΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΠΙΙρ: νννννγ.θΐ.ρτ 
β-ΓτοίΙ: ην35 @ θΐ.ςμ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


Πληροφορίες δημοσιευμάτων Α.Ε - Ε Π.Ε. 

5225 761 
5230 841 

Πληροφορίες δημοσιευμάτων λοιπών Φ.Ε.Κ. 

5225 713 
5249 547 

Πώληση Φ.Ε.Κ. 

5239 762 

Φωτοαντίγραφα παλαιών Φ.Ε.Κ. 

5248 141 

Βιβλιοθήκη παλαιών Φ.Ε.Κ. 

5248 188 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 

5248 785 

αποστολή Φ.Ε.Κ. 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΚΟΜΟΤΗΝΗ 


(031) 423 956 


4135 228 


(061) 6381 100 
(0651) 87215 


(0531) 22 858 


ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13Τ.Κ. 491 00 (0661)89 127/89 120 

ΗΡΑΚΛΕΙΟ 

Πλ. Ελευθερίας 1. Τ.Κ. 711 10 (081)396 223 

ΛΕΣΒΟΣ 

Πλ Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 


(081) 396 223 


ΤΙΜΗ ΦΥΛΛΩΝ ' Με ΧΡ ι 8 σ ελίδε ς 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ( ^ 8 σελ ( 5 ε ς και ά νω προσαύξηση 100 δρχ. ανά βσέλιδο ή μέρος αυτού 



Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ λπ.) 

70.000 ·> 

3 500 ·· 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 » 

Δ' (Απαλλοτριώσεις, πολεοδομία κ.λπ.) 

70.000 ·· 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π,Δ.Δ.) 

15.000 » 

750 » 

Παράρτημα (Προκηρύξεις θέσεων ΔΕΠ κ.τλ.) 

5.000 ·> 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 » 

500 » 

Ανωνύμων Εταιρειών & Ε.Π.Ε. 

250.000 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250,000 » 

12.500 ·> 

[ * Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο | 

με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τ υπογραφείου. 


* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του Τ ΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 

συνδρομής και ολόκληρο το ποσό υπέρ του ΤΑΠΕΤ. 



* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 

εγγράφονται συνδρομητές για μικρότερο χρονικό διάστημα. 



* Η εγγραφή ή ανανέο)ση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


ί Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





















